NETFLIX-ALKUPERÄISSARJA
Kun Espanjan aarrelaivaston lasti uppoaa Floridan rannikolle,
Karibian merirosvot putsaavat jäljet.
Meistä tulee niin rikkaita, että paskannamme kultaa.
Vaatimaton tukikohta Nassaussa kasvaa räjähdysmäisesti.
Sitä johtaa Benjamin Hornigoldin lentävä rosvojoukko:
"Musta Sam" Bellamy,
Paulsgrave Williams -
ja uusin tulokas Edward Thatch eli Mustaparta.
Mutta tässä julmassa maailmassa lojaalius on halpaa.
Lojaalius on merkillinen asia. Se muuttuu äkkiä.
Hienosteleva kapteeni Henry Jennings on Hornigoldin arkkivihollinen.
Eikä tässä koetella vain uskollisuutta.
Rosvot ovat rikastuneet ryöstämällä espanjalaisia laivoja.
Kun sota Espanjan kanssa päättyy vuonna 1714,
brittimerirosvot kääntyvät omaa kruunuaan vastaan.
Paskat siitä makkaransyöjä-Yrjöstä.
Englantilaiset kauppalaivat kuljettavat niin arvokasta lastia,
että sitä kutsutaan mustaksi kullaksi.
Kyse on orjakaupasta.
Ette ole enää orjia!
Nyt noudatatte merirosvolakia.
Monille orjille tämä tarkoittaa vapautta.
Vaikutusvaltaisille orjakauppiaille ryppyily -
on kuitenkin vaarallista.
Heidän on kuoltava!
Tulossa on imperiumin vastaisku.
Kapteeni Henry Jennings pakenee Englannin kruunua.
NASSAUN MERIROSVOTASAVALTA, 1716
Hän on vaarantanut rauhan ryöstämällä espanjalaisia.
Ja meillä kun oli niin mukavaa.
Hänen on pakko paeta Hornigoldin merirosvoluolaan.
No, Edward. Meidän pitää olla hyväntahtoisia.
Hei, Henry. Tervetuloa Nassauun.
Toit näköjään sylikoiran.
En kai voi nuolla itse omia pallejani.
Jennings ja Hornigold olivat olleet kaappareita sodan aikana.
He olivat puolustaneet Jamaikaa Archibald Hamiltonin palveluksessa.
HISTORIANTUTKIJA
Heillä oli kuitenkin erilaiset taustat.
Henry Jennings on jamaikalainen plantaasinomistaja -
ja katsoo rahvaanomaista Hornigoldia alaspäin.
On varmasti ollut kiusallista Jenningsin asuessa Nassaussa…
KIRJAILIJA
…kun Hornigold oli yhteisön perustaja.
He edustivat kahta kilpailevaa ryhmää.
Pidä hänet hihnassa. Tämä on siisti paikka.
En halua paskaa lattioille.
Olet kuulemma etsintäkuulutettu.
Se on varmasti turhauttavaa.
Joutua piileskelemään täällä meidänkaltaistemme kanssa.
Paulsgrave Williams ja "Musta Sam" Bellamy olivat olleet Jenningsin joukossa mukana.
Ei.
Älkää!
Bellamya inhottaa Jenningsin raakuus.
Ei!
Minä kerron! Lopettakaa!
Niinpä hän loikkasi Hornigoldin lentävään rosvojoukkoon.
Jää enemmän aikaa kävelyttää koiraasi. Syöttää sille luita.
Minä sinulle luut näytän!
Sinä et tee mitään.
Thatch.
Käske ystäväsi pois.
Caesar on vapaa tekemään, mitä tahtoo.
Jos hän haluaa leikata kurkkusi,
minä luuttuan lattian.
Sekä Jennings että Hornigold ymmärsivät, että molemmat joukkoineen -
tarvitsivat merirosvovaltiota ja ainakin jonkinlaista yhteistyötä.
Tämä on räjähdysherkkä liittouma.
Lojaalius ei tule helposti.
Se on myös helppo menettää.
Kaikki miehet eivät jaa Hornigoldin lojaaliutta Englannin kruunulle.
Lojaalius on merkillinen asia.
Se voi muuttua hetkessä.
Kuulin, etteivät miehenne ole iloisia siitä, ettei englantilaisia ryöstetä.
Jotkut saattavat haluta liittyä Bellamyn joukkoon.
Hänhän ei pode tunnontuskia sellaisesta.
Yli sata vuotta…
KIRJAILIJA
…englantilaiset merirosvot ryöstivät vihollisvaltioiden -
Espanjan ja Portugalin laivoja.
1710-luvulla ensi kertaa -
englantilaiset merirosvot ryöstivät englantilaisia aluksia.
Hornigold on ollessaan johtavassa asemassa,
mikä on aika tyypillistäkin merirosvokulttuurissa,
pyrkinyt jättämään Britannian rauhaan…
USA:N LAIVASTOAKATEMIA
…kaapparihistoriansa vuoksi.
En ryöstä brittialuksia.
Olen englantilainen.
Mitä se täällä tarkoittaakin.
Bellamylla ei ole samanlaisia estoja.
He haluavat, että kaikki kauppalaivat ovat vapaata riistaa.
Britannian uusi kuningas on saksalainen Yrjö I.
Hän ei edes puhu englantia.
Paskat siitä typerästä makkaransyöjästä, joka on pantu valtaistuimelle.
Eivät he välitä meistä täällä.
Eivät ole ikinä välittäneet. Kunhan vain rahaa tulee.
Ystäväni Paulsgrave yrittää sanoa, kaikella kunnioituksella,
että ryöstämme, mitä voimme. Jos lippu on Englannin, olkoon.
Tuota pitää varoa.
Onko se lajinsa tappavin?
Myös hauskin.
Anne Bonnylla, josta tuli kuuluisin naismerirosvo,
oli oma kana kynittävänä englantilaisten kanssa.
Irlannin katolilaisena -
hänellä ei ollut lojaaliutta kotimaataan sortaneita protestantteja kohtaan.
Miehet ottavat mitä haluavat,
milloin haluavat.
He varastavat. He valehtelevat.
He murhaavat ja huijaavat toisiaan.
Ja jos on heikko,
joku hiipii yöllä sisään,
panee ja viiltää kurkun auki.
Mitä sinä haluat?
Haluan vain palata Englantiin rikkaana miehenä.
Haluatko palata sinne kylmään ja sateeseen?
Kuninkaan, lakien ja verojen luokse?
Kukaan siellä surkeassa loukossa ei välitä sinusta.
Sinuna minä olisin merirosvo loppuikäni -
ja tappaisin kaikki, jotka yrittävät estää.
Pidän kyllä Nassausta.
Mutta jonakin päivänä meitä tullaan hakemaan.
Pian Hornigoldin uskollisuus Englantia kohtaan joutuu koetukselle.
Kauppalaiva.
Kun tulee oikea tilaisuus ryöstää englantilainen laiva,
Hornigold vastustaa.
Paskat hänestä.
Bellamy ei välitä siitä.
Musta lippu salkoon!
Tässä on mahdollisuus rikastumiseen.
Hornigold rajoittaa liikaa.
Bellamyn menestys heikentää Hornigoldia miehistön silmissä.
Se mikä voisi näyttää kapinalta kauppalaivastossa tai merivoimissa -
ei ole sitä merirosvojoukossa.
Merirosvojen demokraattisuus on melko hyvin tiedossa.
KIRJAILIJA
Sen syvyyttä ei kuitenkaan ole ymmärretty.
Jokaisella on ääni, olipa hän kuka tahansa.
Jos organisaation mielestä kapteeni ei toimi riittävän hyvin,
tilalle voidaan valita uusi kapteeni.
Hornigoldin luotettu mies Edward Thatch järjestää demokraattisen äänestyksen.
Ovatko kaikki samaa mieltä?
Onko päätöksenne varma?
Olkoon niin.
Bellamy innoitti miehiä,
ja hänen ilmoituksensa, että hän ryöstää mitä vain,
vetosi moniin merirosvoihin.
Mene vain, Henry.
Liity Bellamyyn. Hän on hyvä mies.
Hän kohtelee sinua hyvin.
Miehet äänestivät.
Mikä heidän päätöksensä on?
He haluavat Bellamyn kapteeniksi ja Williamsin perämieheksi.
Vaikka on pidetty ja kunnioitettu, Hornigold häviää äänestyksen.
Häntä pyydetään kunnioittavasti väistymään laivaston johdosta.
Entä sinä?
Me jäämme sinun kanssasi, ystävä.
Merirosvoista ajatellaan yleensä…
HISTORIAN LAITOS, TORONTON YLIOPISTO
…ettei heillä ole mitään sääntöjä eikä lojaaliutta ketään kohtaan.
Siksi tällaiset uskollisuuden osoitukset, kuten Hornigoldia kohtaan, yllättävät.
En unohda tätä.
Hankin aluksen ja teen sinusta kapteenin.
Meistä tulee mahtavia.
Siitä voit olla varma.
Hornigoldia lohduttaa Anne Bonny.
Anne on ryhtynyt merirosvoksi paetakseen menneisyyttään.
Miehesi James, haittaako häntä…
James on selkärangaton kakara.
Ei olisi pitänyt naida häntä.
Et juuri välitä miehistä. -Heillä on käyttötarkoituksensa.
Mutta yleensä he ovat heikkoja.
Isäni oli heikko.
Hän sai minut palvelijatytön kanssa.
Hän ei hylännyt meitä.
Ei.
Hän kasvatti minut pikkupoikana -
vaimonsa nenän alla.
Toi minut taloon palveluspoikana.
Pian hänen vaimonsa sai tietää totuuden.
Isä jätti hänet -
ja toi minut ja äitini Amerikkaan uuteen elämään.
Isä ansaitsi liiketoimilla paremmin kuin lakimiehenä.
KIRJAILIJA
Hän isännöi vaurasta tilaa, jonka emäntä Anne oli 12-vuotiaasta.
Hänen äitinsä kuoli pian Amerikkaan muuton jälkeen.
Ja minä kasvoin naiseksi.
Eikä hänen omatuntonsa estänyt häntä tulemasta sänkyyni.
Sitten tapasin Jamesin.
Hän näytti pakotieltä.
Mutta hän olikin ansa.
Kuten kaikki miehet.
Sam Bellamyn legenda kasvaa.
Hänet tunnetaan Mustana Samina mustien hiustensa vuoksi.
Hän oli hyvä taktikoimaan, innovatiivinen ja ilmeisen peloton.
Lastiluettelo. Nopeasti.
Kun katsoo, millä vauhdilla hän ryösti aluksia,
näyttää siltä, että hänellä oli kiire saavuttaa jotain.
Se jokin oli hänen elämänsä rakkaus Mary Hallett,
jonka hän oli luvannut naida ja joka nyt oli hänen lapsensa äiti.
Hänen vanhempansa hylkäsivät hänet täysin.
HISTORIOITSIJA
Avioton lapsi oli kauhistus. Mary piilotti vauvan.
Mutta toivoa on aina.
Ja Musta Sam näyttää pitävän lupauksensa palata rikkaana miehenä.
"Pahamaineinen merirosvo Samuel Bellamy -
ryösti Morningstar-aluksen Cape Codin rannikolla."
"Paljon kultaa ja matkustajien arvoesineitä vietiin."
Hänen nimensä tunnettiin pian kaikkialla.
Hän oli yksi maailman pahamaineisimmista merirosvoista -
vain muutaman kuukauden kuluttua.
"Ketään ei satutettu, ja alus sai jatkaa matkaansa."
Sinut hirtetään tästä.
Tulen takaisin.
Hän tulee hakemaan meitä.
Olemme yhdessä.
Ja rikkaita.
Näetkö?
Bellamylle rosvouksessa ei ole kyse vain kullasta.
Häntä ajoi selvästi merirosvouksen kapinallisuus.
Ajattele minua Robin Hoodina.
Bellamy on kuuluisa reiluudestaan ja oikeudenmukaisuudestaan -
ryöstämiensä alusten suhteen.
No niin.
Tarvitsen taitavia miehiä.
Hän on ylpeä siitä,
että antaa miehille mahdollisuuden liittyä heihin.
Mahdollisuuden irrottautua sorron kahleista.
Toisin kuin kauppalaivasto ja orjuuttavat liikemiesroistot,
jotka ruoskivat teidät, kun huvittaa, me maksamme teille kuin kuninkaille.
Jos ette pidä päätöksistäni, voitte äänestää uuden kapteenin.
Aivan niin.
Joka miehellä on ääni ja yhtä suuri osuus ryöstösaaliista.
Miksi raataa ja tulla hakatuksi kuin koira,
kerätä rahaa rikkaille paskiaisille, joilta saa palkaksi kourallisen lantteja?
Jos kaipaatte parempaa elämää,
tämä on tilaisuutenne.
Bellamyn jakaessa brittikauppiailta ryövättyä saalista -
tulokkaita kerääntyy.
He aloittavat nuorena.
Yksi matkustajista oli poika nimeltä John King.
Hänen perheensä oli suhteellisen varakas ja hän matkusti äitinsä kanssa.
Olet "Musta Sam" Bellamy, merten Robin Hood.
Varastat rikkailta ja annat köyhille.
Hänestä merirosvot olivat niin jännittäviä ja kiehtovia ja romanttisia,
että hän aneli äidiltään lupaa liittyä heihin.
Älä usko kaikkea, mitä luet.
Saatamme ryöstää.
Saatamme murhata.
Saatamme -
hirttää pikkupoikia ja heittää heidät haiden ruoaksi.
Ei sen väliä. Tahdon merirosvoksi.
Tervetuloa joukkoon sitten, John King.
John King luultavasti huomasi, että tämä oli pettymys.
Suurimmaksi osaksi -
merirosvoelämä ei ollut niin jännittävää kuin hän oli kuvitellut.
Bellamy rikastuu nopeasti.
Hän tekee sen Englannin siirtomaakaupan kustannuksella.
Virginian kuvernööri Alexander Spotswood -
sai kuulla, että merirosvojen pesästä kuoriutui yhä uusia merirosvoja,
ja ne olivat vaaraksi kaupankäynnille.
Spotswood on kuvernöörinä siirtokunnassa, joka tuottaa arvokasta tavaraa:
tupakkaa.
Hän on vastuussa tupakkalaivojen suojelemisesta.
Koko Chesapeakenlahden talous oli riippuvainen tupakan tuotannosta -
ja sen myynnistä Englannissa.
Pahempaa oli vielä tulossa.
Merirosvot ottavat kohteekseen imperiumin tärkeimmän liiketoimen,
orjakaupan.
Vaara on selvä.
Spotswood ja muut kuvernöörit lähettävät kiireisiä sanomia -
isännilleen Lontooseen.
He vaativat, että jotain piti tehdä.
Bellamy ei ole ainoa merirosvo, joka aiheuttaa kohua.
Sanotaan, että jos pääsee Anne Bonnyn suosioon, on menestynyt.
Anne yritti koko ajan kasvattaa omaisuutta.
TOIMITTAJA
Hän haki seikkailua ja tilaisuuksia.
Suurta kohua herätti myös Edward Thatch,
latinaa puhuva oppinut merirosvo.
Aikana, jolloin lukutaito oli poikkeus, ei sääntö,
Edward Thatch osasi lukea ja kirjoittaa.
Mistä opit tuon?
Kirjasta.
Osaatko lukea?
Latinankielisestä runoudesta löytää uskomattomia asioita.
Hän piti päiväkirjaa toisin kuin useimmat.
Hän on koulutettu, lukutaitoinen, ja ymmärtää ajattelun tärkeyden.
Kuka sinä olet?
Turhautunut runoilija.
Vaarallinen merirosvo.
Orpo plantaasinomistajien poika.
En ole mitään.
En ole kukaan.
Thatchin ura oli ollut melko hiljainen tähän asti.
Hän ei ollut saanut ylennystä.
Bellamy oli ylennetty. Hän oli paljon nuorempi mies.
Thatch on pelannut korttinsa huolella mentorilleen Hornigoldille uskollisena.
Hän auttaa nyt rakentamaan uudelleen Hornigoldin merirosvolaivastoa.
Antaa mennä, Benjamin.
Hän on ajatteleva, tarkkaavainen, taitava strategisti.
Hän hallitsi sekä aluksen että miehistön.
Hän tiesi mitä teki.
Nopeammin!
Hän teki itsestään nopeasti korvaamattoman Hornigoldille.
Ladatkaa kanuunat!
Tulta!
Vaikka jokainen ryöstö ei onnistukaan,
Hornigold lunastaa pian lupauksensa Thatchille.
On aika esitellä uusi kapteeninne.
He ovat sinun.
Puhe.
Hyvät herrat!
Sataman roskasakki!
Huoranpenikat!
Meri on täynnä isoja lihavia kaloja, jotka odottavat syömistä!
Meistä tulee niin rikkaita, että paskannamme kultaa.
Thatchille tämä on ensimmäinen komentoasema.
Tämä on uuden merirosvolegendan alku -
ja huonoja uutisia englantilaisille orjakauppiaille.
Mikä suunnitelmasi on?
Otetaan, mitä saamme.
Ei verenvuodatusta, ei tappoja. Etsitään isompi laiva.
Hän on arvostettu johtaja ja kapteeni.
Peloton merirosvo,
mutta Bellamyn tavoin hänenkään ei tiedetä tappaneen ketään.
Matkan varrella on varmasti väkivaltaa.
On kuitenkin myös humaaneja tekoja,
jotka kertovat jostain muusta kuin arkkityypillisestä merirosvosta.
En tiennyt, että olet musikaalinen.
Siitä mitä et tiedä minusta, voisi kirjoittaa kirjan.
Musta Caesar on yksi niistä hahmoista, joista kerrotaan hienoja tarinoita.
Yksi parhaista on se, että hän oli afrikkalainen prinssi -
ennen kuin hänet vangittiin orjaksi.
Todellisuudessa hänestä ei tiedetä juuri mitään -
ennen Thatchin alukselle tuloa.
Orjuus on likaista liiketoimintaa, joka pyörittää Britannian taloutta.
Orjakaupassa tuotiin orjia Afrikasta -
Karibialle ja Amerikan siirtokuntiin.
Sieltä kuljetettiin paikallisia tavaroita Englantiin,
eli reitti oli kolmiomainen.
Kuvittele, miten ihmisiä vietiin kotoaan, perheidensä luota,
raahattiin julmasti toiselle puolelle maailmaa ja käytettiin valuuttana.
Se oli lännen kasvavan riippuvuuden hinta.
Yksi sana voi selittää,
miksi orjat olivat niin tarpeellisia 1800-luvulla. Se on sokeri.
Se muuttuu ylellisyystuotteesta välttämättömyydeksi -
eurooppalaisten ruokailutottumuksissa.
Jokaisella Euroopan valtiolla on siirtokunta, joka tuottaa sokeria.
Sitä tuotetaan Brasiliassa ja Jamaikalla.
Sitä tuotetaan Saint-Dominguessa, nykyisessä Haitissa.
Orjat ovat muutakin kuin valuuttaa.
Kun heidät on vaihdettu sokeriin, heidät pannaan kasvattamaan sitä lisää.
Se oli ankaraa työtä, joka johti moniin kuolemiin.
Eivätkä nämä ihmiset, orjat,
voineet juuri muuta kuin raataa aamusta iltaan.
Merirosvot kohtasivat nyt jotain, mitä eivät olleet ennen nähneet.
Ihmiset olivat epäinhimillisen ahtaissa tiloissa -
merillä kuukausien ajan.
Heidät kahlittiin yhteen kannen alla. Heitä oli ahdettu laivaan sadoittain.
He eivät voineet edes istua.
He olivat ulosteen, virtsan ja oksennuksen peitossa.
Tämä aiheutti tauteja, erityisesti punatautia…
KIRJAILIJA
…saastuneen veden takia.
Yksi viidestä orjasta kuoli kolmiokaupan keskiosuudella.
Orjakauppa tuotti miljardeja puntia vuodessa Lontoon rahamiehille.
Valitettavasti -
laivojen oli purjehdittava Karibian merirosvovesien läpi.
Ei ollut vaihtoehtoista reittiä. Merirosvoja ei voinut kiertää.
Jokainen purjehtiva alus oli vaarassa.
Yhtäkkiä kierto katkaistaan.
Monille laivoille suuret kauppareitit olivat liian vaarallisia,
varsinkin Bahamasaarten merirosvoyhteisön läheisyydessä olevat.
Kun merirosvot alkavat ryöstää orjalaivoja,
kauppiaiden voittoihin tulee iso lovi.
Mitä röyhkeämmäksi merirosvot tulevat,
sitä voimakkaampia aluksia kauppiaat tarvitsevat -
suojellakseen tuottoisaa orjakauppaa.
Orjalaivoissa piti olla tiettyjä piirteitä.
Niiden piti olla suuria, jotta niihin mahtuisi paljon orjia.
Niiden piti olla nopeita, koska mitä kauemmin merellä kului,
sitä enemmän orjia kuoli matkalla.
Ennen kaikkea niiden piti olla aseistettuja,
jotta ne pystyisivät puolustautumaan hyökkääjiä vastaan.
LONTOO 1717
Brittiläisen imperiumin sydämessä johtava orjakauppias Humphry Morice -
ihailee uusinta asettaan.
Kaunis, eikö olekin?
Whydah on merten nopeimpia laivoja.
Humphry Morice oli parlamentin jäsen.
Hän oli myös Englannin keskuspankin ensimmäisiä johtajia,
joten hän oli merkittävä henkilö brittiyhteiskunnassa.
Hän oli myös kauppias ja rakennutti orjalaiva Whydah'n.
Whydah oli tarkoitukseen rakennettu orjalaiva.
Se oli nopea ja pystyi kantamaan 28 kanuunaa.
Kahdeksan solmua tuuli purjeissa.
Se voi kantaa jopa 500 orjaa kolmella kannella.
Se on vaikuttava ja varmaan myös mittava sijoitus.
Alus maksoi 20 000.
Mutta orjista saa 10 kertaa sen verran huutokaupassa.
Siisti voitto.
Tietysti voitatte vain, jos kapteeni Prince palaa aluksella.
Kunniani kautta.
Tämä on viimeisin raportti Jamaikalta.
Merirosvot käyvät röyhkeämmäksi.
He näyttävät pitävän orjalaivoja ykköskohteina.
Whydah oli yksi uudenaikaisimmista ja vaarallisimmista laivoista,
juuri sellainen, jonka merirosvo haluaisi.
Merirosvojoukko ei voi Whydah'lle mitään.
Karibialla Bellamy ja Williams ovat saaneet suurimman saaliinsa,
Sultana-nimisen laivan, jonka kapteeni on kuolemansairas.
Et näytä hyvältä.
Viemme sinut pois täältä, eikä miehistöä vahingoiteta.
Häipykää alukseltani, hanttapulit!
Missä kiitollisuutesi on?
Vielä muuttuu ääni kellossa. Kuninkaallinen laivasto on perässänne.
Se on vain ajan kysymys.
Ehkä kannattaisi pitää hiljaiseloa jonkin aikaa.
Tai ehkä,
kun meillä on tämä hirviö, kukaan ei ryppyile meille.
Sultanan kaappaus nostaa Bellamyn uudelle tasolle.
Se lisäsi hänen kykyjään merirosvona.
Se vahvisti hänen aseistustaan valtavasti ja lisäsi hänen arvovaltaansa.
Britannian merivoimat oli kuitenkin Bellamyn kannoilla Saint Croix'n lähellä.
HMS Scarborough oli saanut tiedon, että Sam Bellamy saattaa olla alueella.
Se lähetettiin etsimään Bellamya.
Varmana siitä, että näköpiirissä on merirosvoja, laivasto hyökkää.
Britit purjehtivat pois -
vakuuttuneina siitä, että ovat pakottaneet merirosvot rantaan.
Myöhemmin samana iltana -
Bellamy kuitenkin saapuu Saint Croixiin -
ja näkee veriset jäljet.
Sinäkö, Martel?
Mitä helvettiä on tapahtunut?
Kirotut englantilaiset upottivat laivamme.
Merivoimat teki Martelin joukosta selvää.
He eivät pelleile.
Etsivätköhän ne meitä? -Sitä minäkin mietin.
Ennen hyökkäystä Martelin joukko oli ryöstänyt orjalaivan.
Heitä on nyt 40, mutta Martelin mukaan laivaan oli kahlittu vielä 60,
ennen kuin Scarborough upotti aluksen.
Mitä me teemme heille?
Voimme käyttää heitä.
Joillekin afrikkalaisille orjille avautui näin uusi mahdollisuus -
päästä vapauteen ja jopa seikkailuun merirosvojen maailmassa.
Merirosvoihin liittyminen ei ehkä ollut hienoa, mutta se oli orjuutta parempi.
Se varmasti rohkaisi.
Se että afrikkalaiset miehet saattaisivat -
paitsi purjehtia, myös vallata brittien kauppalaivoja.
Se oli pelottavaa.
Se olisi tuhonnut koko talouden.
"Musta Sam" Bellamy on edelleen Britannian imperiumin vitsaus.
Cape Codissa -
hänen rakkaansa Mary Hallett yrittää kasvattaa heidän vauvaansa yksin.
Hei, rakas.
Rakas.
No niin, kultaseni.
Rakas?
Vauva ei selvinnyt.
Siihen aikaan pahempaa kuin saada avioton lapsi oli vain lapsen menetys.
Ei!
Hänen epäiltiin tappaneen lapsen itse.
En tappanut häntä.
Mary Hallett, sinut on pidätetty.
En tappanut häntä.
Tule mukaani. -En tappanut häntä.
Musta Sam ei tiedä Maryn ahdingosta.
Tilaisuus houkuttelee Karibialla -
valtavan orjalaivan muodossa.
Whydah saapui Port Royaliin ja onnistui myymään orjalastin.
Kun laiva lähti Port Royalista kohti Lontoota,
se oli nyt täynnä arvokkaita aarteita.
Hispaniolan ja Kuuban välillä -
Whydah'n tähystäjä huomaa horisontissa laivoja.
Kapteeni Lawrence Prince luulee ensin, että ne ovat merivoimien aluksia.
Voi paska.
Pian hän tajuaa, että hänen perässään on merirosvoja.
Musta lippu kertoi, mikä heitä odotti.
Kun Bellamy ja Williams lähestyvät Whydahia,
he tietävät, että edessä on taistelu.
Se on hampaisiin asti aseistettu.
Vähintään 20 kanuunaa.
Mitä kaikkea tuollaisella voisi tehdä.
Whydah kiihdyttää kohti avomerta.
Bellamy ei kuitenkaan luovuta.
Jahti kestää kolme päivää ja lähes 500 kilometriä -
ennen kuin Bellamy miehistöineen pääsee tykinkantaman päähän.
Kolme alusta yhtä vastaan.
Mutta iso alus voi ehtiä upottaa jonkun meistä.
Ehkä.
Mutta -
meillä on ase,
joka saa heidät tutisemaan.
Asia hoidettu.
Kun Bellamyn alus tulee Whydah'n vierelle,
orjalaivan miehistö kohtaa pahimman painajaisensa.
Voi helvetti.
Bellamy käyttää hyväkseen psykologista kauhua.
Ehkä noin 20 miehistä on afrikkalaisia, aseissa ja ilman kahleita.
Miehelle, joka on juuri kuljettanut orjia Atlantin yli,
tämä oli pelottava näky.
Kuvittele, millainen näiden miesten kosto olisi orjalaivan kapteenille.
Orjat kahleissa eivät merkitse mitään kapteeni Princelle.
Mutta orjat, joilla on hukarit…
Laskekaa aseet ja purjeet!
Tämä on psykologisen sodankäynnin malliesimerkki.
Merirosvot löysivät kauppalaivoista usein sokeria, tupakkaa,
jonkin arvoisia muttei kovin jännittäviä asioita,
joilla ei ollut suurta arvoa.
Whydah'lla he saivat huomata, että ruuma oli täynnä -
kultaa.
Se oli kultasuoni.
Saalis, josta kaikki merirosvot haaveilivat.
Jumalauta.
Helvetti.
Tämä riittää eläkkeelle.
Melkein.
Tällä tulivoimalla saisimme mitä vain.
Whydah'n ryöstö teki Bellamysta kuuluisan.
Hänellä on valtava lippulaiva.
Tällaista hetkeä kaikki merirosvot tavoittelivat.
LONTOO 1717
Kun uutiset saavuttavat Lontoon, helvetti pääsee irti.
Kirotut merirosvot!
Englannin keskuspankin tuleva johtaja Humphry Morice -
on saanut tarpeekseen.
Herrat, olemme kaikki kärsineet.
Olemme kaikki hävinneet näille pakanoille,
näille pettureille,
jotka uskaltavat ryöstää laivojamme,
viedä tavaramme -
ja siepata hyviä kristittyjä miehiämme.
Alukseni Whydah vietiin.
Nyt vakuuttajat sanovat,
että seuraavan orjamatkani vakuutusmaksuja nostetaan.
Nekin, jotka eivät menettäneet aluksia, tunsivat merirosvouksen seuraukset.
Merirosvojen uhka pelotti kauppiaita.
Se tarkoitti, että kauppa ei vain kärsinyt vaan se lopetettiin kokonaan.
Merirosvoista tuli eksistentiaalinen uhka suurvalloille,
ei pelkkä haitta.
On todellinen vaara,
että orjakaupasta voi tulla kannattamatonta.
Se saattaa jopa -
loppua.
Ellei jotain tehdä.
Siksi kutsuin tänne miehen, jonka te kaikki tunnette.
Hän on kaappari.
Mies, joka on ottanut asiakseen merirosvojen kiinniottamisen.
Patriootti.
Ja niin mukaan astuu merirosvojen arkkivihollinen.
Hyvät herrat,
kapteeni Woodes Rogers.
Mies, joka tavoittelee yhtä asiaa merirosvoja vastaan.
Kostoa.
Tekstitys: Teija Kuivalainen